[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 107
                                                              din 26 aprilie 2018
privind încetarea unui contract de concesiune, prin reziliere de drept

Consiliul Local al Municipiului Sighişoara, întrunit în ședință ordinară, 
 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.894/10.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara cu nr. 29.110/31.10.2017, prin care domnul Ungureanu Ștefan solicită, în esență, încetarea contractului de concesiune nr. 2/23455/01.03.2006, așa cum a fost modificat prin actul adițional nr. 1/12.12.2007, încheiat între Consiliul Local al Municipiului Sighișoara, în calitate de concedent și Ungureanu Ștefan, în calitate de concesionar, având ca obiect preluarea în concesiune a terenului situat în Municipiul Sighișoara, str. Gării, nr. 5B, înscris în C.F. nr. 9392, nr. top. 3072/16, în suprafață de 14,00 mp., cu destinația de „construire balcon”, întrucât balconul nu a mai fost construit și, actualmente nici nu mai deține în proprietate apartamentul respectiv;

Având în vedere prevederile art. 17, punctul c) din contractul de concesiune nr. 2/23455/01.03.2006, așa cum a fost modificat prin actul adițional nr. 1/12.12.2007, încheiat între Consiliul Local al Municipiului Sighișoara, în calitate de concedent și Ungureanu Ștefan, în calitate de concesionar;

Având în vedere că în derularea contractului de concesiune nr. 2/23455/01.03.2006, așa cum a fost modificat prin actul adițional nr. 1/12.12.2007, încheiat între Consiliul Local al Municipiului Sighișoara, în calitate de concedent și Ungureanu Ștefan, în calitate de concesionar, s-a constatat că, în calitate de concesionar, domnul Ungureanu Ștefan, nu a respectat toate clauzele şi obligaţiile contractuale;

Ținând cont de Nota de serviciu cu nr. 757/26.08.2013 a Compartimentului Urbanism, Disciplina în Construcții, Patrimoniu UNESCO privind solicitarea de reziliere a contractului, motivat de faptul că investiția pentru care a fost încheiat contractul de concesiune, nu a fost realizată, iar autorizația de construire a expirat, nefiind solicitată prelungirea valabilității ei;

Având în vedere Procesul - Verbal cu nr. 6/20.195/16.09.2013 al Comisiei de analiză a contractelor de concesiune ale căror clauze nu au fost respectate, constituită prin Hotărârea Consiliului Local Sighișoara nr. 47/30.08.2012, conform căruia, urmare a analizei, în esenţă, comisia a constatat că, concesionarul Ungureanu Ștefan nu a respectat toate clauzele şi obligaţiile contractuale şi a propus rezilierea contractului de concesiune amintit;

Având în vedere contractul de vânzare-cumpărare, autentificat cu nr. 585/17.04.2015, emis de  B.I.N. Urian Marilena, încheiat între Ungureanu Susana și Ungureanu Ștefan, în calitate de vânzători, și Kolcsar Maria, în calitate de cumpărător, având ca obiect imobilul – apartamentul nr. 3, situat în Municipiul Sighișoara, str. Gării, nr. 5B;

Având în vedere și Nota de constatare a Direcției Administrarea Patrimoniului – Compartimentul Domeniu Public din cadrul Municipiului Sighișoara, înregistrată cu nr. 2122/XI/2/25.01.2018; 

Având în vedere prevederile art. 70 din Ordonanţa de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, potrivit cărora: „contractele de concesiune încheiate până la data intrării în vigoare a prezentei ordonanțe de urgență rămân supuse reglementărilor în vigoare la data încheierii lor”;

Având în vedere prevederile Legii nr. 219/1998 privind regimul concesiunilor, cu modificările și completările ulterioare, precum și ale Normelor metodologice – cadru de aplicare a Legii nr. 219/1998 privind regimul concesiunilor, aprobate prin Hotărârea de Guvern nr. 216/1999, normele legale în vigoare și aplicabile la data încheierii contractului de concesiune nr. 2/23455/01.03.2006;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere principiul prevăzut la art. 8 alin. 3 din Legea nr. 554/2004, Legea contenciosului administrativ, cu modificările şi completările ulterioare, conform căruia în cazul contractelor administrative, principiul libertăţii contractuale este subordonat principiului priorităţii interesului public;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 9.893/10.04.2018, prin care se propune încetarea contractului de concesiune menţionat mai sus, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerț și socială;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare, 
      H O T Ă R Ă Ş T E:

Art. 1. (1) Se aprobă, cu data adoptării prezentei, încetarea, prin reziliere de drept, a contractului de concesiune nr. 2/23455/01.03.2006, așa cum a fost modificat prin actul adițional nr. 1/12.12.2007, încheiat între Consiliul Local al Municipiului Sighișoara, în calitate de concedent și Ungureanu Ștefan, în calitate de concesionar, având ca obiect preluarea în concesiune a terenului situat în Municipiul Sighișoara, str. Gării, nr. 5B, înscris în C.F. nr. 9392, nr. top. 3072/16, în suprafață de 14,00 mp., cu destinația de „construire balcon”, întrucât obiectivul concesiunii nu a fost realizat și îndeplinit, respectiv concesionarul nu a procedat la construirea balconului.

Art. 2. Municipiul Sighişoara, va proceda de îndată la notificarea concesionarului cu privire la încetarea, prin reziliere de drept, a contractului de concesiune nr. 2/23455/01.03.2006, așa cum a fost modificat prin actul adițional nr. 1/12.12.2007, încheiat între Consiliul Local al Municipiului Sighișoara, în calitate de concedent și Ungureanu Ștefan, în calitate de concesionar, cu data adoptării prezentei.

Art. 3. O comisie constituită în baza Dispoziţiei Primarului Municipiului Sighişoara va proceda la preluarea terenului ce a constituit obiectul contractului. Concesionarul este obligat să predea concedentului în termen de 30 de zile de la încetarea contractului, bunul concesionat liber de orice sarcini.

Art. 4. Prezenta hotărâre se va comunica domnului Ungureanu Ștefan, cu domiciliul în Sighișoara, str. Nicolae Iorga, nr. 10.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcția Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 6. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

          Toth Tivadar 
                                                                                        Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Serviciul Public Poliția Locală;

  1 ex. domnul Ungureanu Ștefan.
13 ex.
B.A. 

